text: Danskere savner dansk mad når de er på ferie
  05 januar 2011 kl. 17.22
  Vi eeeelsker rugbrød
   
  6 ud af 10 danskere savner dansk mad på ferien.
  Mest savnet er rugbrød, frisk mælk og lakrids. 
  Faktisk savner hver fjerde dansker det danske køkken så meget, at de selv tager danske madvarer med på ferie. Det viser ny undersøgelse fra hoteleksperten Hotels.com.  
  Den madvare, vi savner mest, når vi er ude at rejse, er rugbrød. 
  Undersøgelsen viser, at 38 pct. savner rugbrød på rejsen.
  Dansk mælk (21 pct.) og lakrids (16 pct.) ligger på 2. og 3. pladsen.
  På 4. pladsen ligger leverpostej, mens remoulade og frikadeller ligger lige efter.
  